Frank Riberi A Seriya klubi bilan shartnoma imzoladi

Fransiyalik yarim himoyachi Frank Riberi rasman “Fiorentina” o‘yinchisiga aylandi. Bu haqida klub rasmiy saytida ma’lum qilindi.

Ushbu yozda “Bavariya” bilan shartnomasi tugagan 36 yoshli futbolchi florensiyaliklar bilan shartnoma imzoladi.
Avvalroq Riberi “binafshanglilar” bilan ikki yillik bitim imzolashi va yiliga 4 million yevro maosh olishi xabar qilingandi.
Ertaga “Fiorentina” futbolchining tanishtiruv marosimini o‘tkazadi.
Ma’lumot uchun, Riberi “Bavariya”dagi faoliyati davomida 425 ta o‘yin o‘tkazib, 124 ta gol urdi va 24 ta sovringa ega chiqdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!